
Az inzulinrezisztencia syndromát (IRS) jellemzö klinikai és metabolikus eltérések az ischaemiás cardiovascularis betegségek és az NIDDM kockázati tényezöi lehetnek. A feltevés igazolására 1991-ben egy primer prevenciót célzó tanulmányt indítottak a metformin, mint potenciális „inzulin-sensitiser” hatásának vizsgálatára a cardiovascularis betegségek incidenciájának vonatkozásában (BIGPRO Study).

A szerzök közleményükben a vizsgálat elözetes eredményeiröl (BIGPRO1 Study) számoltak be, melyben a metforminnak az IRS-sel összefüggésben álló metabolikus eltérésekre gyakorolt hatását elemezték. A multicentrikus, kettösvak tanulmány eredményei alapján 324 (életkor 35–65 év), a magas derék-csípö hányados (férfi >0,95, nö >0,80) szerint android jelleggel elhízott nem diabeteses beteg vizsgálati eredményeit elemezték. Az értékelt egyéves vizsgálati idöszakban a betegek a diétás tanácsadás mellett random módon 2´850 mg metformin, vagy placebo terápiában részesültek. 

A tanulmány kezdetekor vizsgált klinikai jellemzök (BMI, derék-csípö hányados, vérnyomás, antihypertensiv kezelés és dohányzás elöfordulása), valamint metabolikus paraméterek (éhomi és orális glukózterhelés utáni 2 órás vércukor- és inzulinszint, kóros glukóztolerancia [IGT], lipid-profil és fibrinolitikus aktivitás) tekintetében nem volt lényeges különbség a két csoport között.

Az egyéves metformin kezelést követöen a testsúlycsökkenés, illetve az éhomi vércukor és inzulinszint, valamint az LDL-cholesterin érték csökkenése szignifikánsan nagyobb volt a placebo csoporthoz viszonyítva, ugyanakkor a 2 órás vércukor- és inzulinszintben, a triglycerid és vérnyomásértékekben nem mutatkozott lényeges különbség a két csoport között. A metforminnal kezeltekben szignifikáns mértékben csökkent a fibrinolitikus aktivitással fordított összefüggésben álló t-PA antigénszint, viszont a PAI-1 antigén és aktivitás tekintetében nem találtak különbséget a két betegcsoportban. Az IGT-s betegek adatait a NIDDM prevenció megítélése céljából külön is elemezték. Míg a placebót szedö betegek éhomi vércukorértéke az egyéves kontroll idejére szignifikánsan növekedett, addig a metformin csoport vércukorszintjében értékelhetö emelkedést nem észleltek. A metformin terápia során leggyakoribb mellékhatásként enyhe hasmenésröl számoltak be a betegek.

A BIGPRO1 eredményeit összegezve megállapítható, hogy IRS fennállása esetén a metformin adása – az inzulin- és a vércukorszintre gyakorolt hatása alapján – megfelelö hosszú távú kezelési lehetöséget jelenthet az NIDDM primer prevenciójában. A cardiovascularis morbiditás tekintetében jelentös metabolikus tényezök közül viszont csak a tPA antigénszintje csökkent szignifikánsan a kezelés folyamán, az egyéb atherogen tényezök, így a dyslipidaemia mértéke és vérnyomásértékek nem mutattak jelentös javulást. Ennek alapján a cardiovascularis megbetegedések esetleges prevenciójának megítélésére további, talán kifejezettebb lipid-abnormalitásokban szenvedö betegcsoportok vizsgálata szükséges.

